Diari Oficial de la Generalitat Valenciana


Sumari del DOGV 8501, del 07-03-2019 (2019/1524)

Notificació de la sentència dictada en el procediment de separació contenciós número 44/2018.
---------------------------------------------------------------------------------------------

### Dades del document

Número de DOGV
:   8501

Data del DOGV
:   07-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1524


Organisme emissor
:   Jutjat de Violencia Sobre la Dona Número 1 de Vila-real

Tipus de document
:   Edicte

Notificació de la sentència dictada en el procediment de separació contenciós número 44/2018. [2019/1524]  
De: Fátima Zahraa Gouaiti.  
Procuradora: M.ª Carmen Linares Beltrán.  
Contra: Youssef Hafouda.  
María Miranda Tauler, lletrada de l'Administració de justícia del Jutjat de Violència sobre la Dona número 1 de Vila-real, faig saber que en aquest procediment de separació número 44/2018 seguit a instàncies de Fátima Zahraa Gouaiti contra Youssef Hafouda, s'ha dictat sentència, l'encapçalament i dispositiva són del tenor literal següent:  
  
  
«Sentència número 1/2019  
Jutgessa que la dicta: Macarena Amparo Mira Picó.  
Lloc: Vila-real  
Data: 24 de gener de 2019  
 Macarena Mira Picó, magistrada del Jutjat de Violència sobre la dona número 1 de Vila-real i el seu partit, he vist aquestes actuacions de separació seguides amb el número 44/2018, a instàncies de Fátima Zahraa Gouaiti, representada per la procuradora M.ª Carmen Linares Beltrán i assistida del lletrat Rafael Reolid Andreu, contra Youssef Hafouda, declarat en situació de rebel·lia processal, és procedent dictar aquesta resolució.  
Dispositiva  
Estime parcialment la demanda formulada i declare la separació de Fátima Zahraa Gouaiti i Youssef Hafouda, amb tots els efectes inherents a aquesta declaració i sense expressa declaració pel que fa a les costes causades, amb l'adopció de les següents mesures:  
  
1. La guàrdia i custòdia de la menor O. H., nascuda el 20.12.2015, s'atribueix a la mare, i la pàtria potestat serà compartida.  
2. S'estableix el següent règim de visites:  
- Mentre estiguen vigents les prohibicions de comunicació i aproximació imposades en la sentència, el pare podrà estar en companyia de la seua filla menor els dissabtes des de les 10.00 hores fins a les 18.00 hores, això no obstant si el pare treballa els dissabtes, el règim de visites serà fins a les 14.00 hores. La recollida i lliurament de la filla menor, en tant romanga vigent la prohibició d'aproximació, s'efectuarà a través de tercera persona.  
- Cessada la vigència de les prohibicions de comunicació d'aproximació referenciades: el pare podrà estar en companyia de la seua filla menor els caps de setmana alterns des de l'eixida del col·legi fins al diumenge a les 20.00 hores. La recollida i lliurament de la filla menor es realitzarà en el domicili de la mare. Així mateix, el pare estarà en companyia de la seua filla dos dies entre setmana que, a falta d'acord, seran els dimarts i dijous des de l'eixida del col·legi fins a les 20.00 hores, i el pare tornarà la menor al domicili de la mare.  
Quant a les vacances de Nadal, Setmana Santa i estiu, la filla en passarà la meitat amb cadascun dels progenitors, i es distribuiran els períodes de la següent manera:  
- Nadal: primer període des del 22 de desembre fins al 29 de desembre i segon període des del 30 de desembre fins al 6 de gener.  
  
- Setmana Santa: primer període des del dijous sant fins al dimarts següent i segon període des del dimecres de Pasqua fins al dilluns de Sant Vicent.  
- Estiu: primer període dividit en els següents subperíodes: de l'1 al 15 de juliol i del 16 al 30 de juliol i segon període dividit en els següents subperíodes: de l'1 al 15 d'agost i del 16 al 31 d'agost.  
Així mateix, en els períodes vacacionals els pares es comunicaran el lloc on es troben els fills menors. En cas de desacord, correspondrà triar el període a la mare en els anys parells i al pare en els imparells.  
  
3. Quant al règim de prestació d'aliments, es fixa una pensió alimentària a càrrec del pare i a favor de la menor de 200 euros mensuals que es pagaran dins dels cinc primers dies de cada mes en el compte bancari designat per la mare. Aquesta quantitat s'actualitzarà anualment segons l'Índex de Preus del Consum fixat per l'Institut Nacional d'Estadístiques. Les despeses extraordinàries hauran de satisfer-se a mitges.  
  
4. S'atribueix a la menor i al progenitor custodi l'ús i gaudi del domicili familiar.  
Notifiqueu aquesta resolució a les parts i feu-los saber que en contra es pot interposar recurs d'apel·lació.  
Així, aquesta és la meua sentència, que s'unirà al lligall de les de la seua classe i per certificació a les actuacions de la seua raó, mentre jutge en primera instància, ho pronuncie, mane i signe.»  
  
Publicació. Llegida i publicada ha sigut l'anterior sentència pel mateix jutge que la subscriu, en la forma legal i en el dia de la data. En done fe.  
Atés que aquest demandat, Youssef Hafouda, es troba en parador ignorat, s'expedeix aquest edicte perquè li servisca de notificació de forma deguda.  
  
Vila-real, 1 de febrer de 2019.- La lletrada de l'Administració de justícia: María Miranda Tauler.